Kitasato Shibasaburō

Kitasato Šibasaburo (, 1853 m. sausio 29 d. – 1931 m. birželio 13 d.) – japonų gydytojas, bakterijų tyrinėtojas, prisidėjęs prie difterijos, stabligės ir kitų ligų gydymo metodų kūrimo.

 Biografija 

1975–1883 m. Tokijo universitete studijavo mediciną. Per 1894 m. buboninio maro protrūkį Honkonge Japonijos vyriausybė pasiuntė Kitasato tirti epidemijos. 1885 m. išvyko į Berlyną, iki 1891 m. studijavo Berlyno universitete pas garsų mokslininką Robertą Kochą. Kitasato tyrė vidurių šiltinės, choleros ir juodligės bakterijas. 1889 m. jis pirmasis išaugino stabligės bakterijas grynoje kultūroje ir atrado stabligės toksiną. 1890 m. kartu su Emiliu fon Bėringu pasinaudojo gryna kultūra, kad sukurtų stabligės serumą gydymui. Šis darbas, aprašytas jų kartu parašytame straipsnyje vokiečių kalba, kuriame Kitasato buvo nurodytas antruoju autoriumi, tapo serumo terapijos pagrindu. Nors Emilis fon Bėringas vėliau už šiuos atradimus laimėjo Nobelio premiją, Kitasato tokio pripažinimo nesulaukė, nors ir buvo nominuotas.Shibasaburo Kitasako, Nomination Archive, The Nobel Prize Vėliau Kitasato vadovavo Infekcinių ligų institutui (1893–1914). Kai šis institutas 1914 m. buvo įtrauktas į Tokijo imperatoriškąjį universitetą, Kitasato įkūrė Kitasato institutą (1915–1918), kuris vėliau tapo dabartiniu Kitasato universitetu. Tuo pat metu jis buvo Kejo universiteto medicinos mokyklos (įkurta 1917 m.) profesorius ir pirmasis dekanas.Izumi Yokoyama ir Michael D. Fetters. A Brief History of Japanese Medicine iš The SAGE Handbook of Modern Japanese Studies, Sage, 2014, p. 277

 Atminimas 

Kitasato gimtajame mieste veikia jam skirtas muziejus. Ant 2024 m. leidimo 1000 japoniškų jenų vertės banknotų yra pavaizduotas Kitasato portretas.New 1,000 yen note, The Bank of Japan

 Galerija 

 Šaltiniai 

 Nuorodos 
 Kitasato Šibasaburo muziejus 

Kategorija:Japonijos mokslininkai